INDvsAUS: सिडनी टेस्ट ड्रॉ, सिरीज़ 1-1 से बराबरी पर\nऋषभ पंत

सिडनी टेस्ट के अंतिम दिन भारत को जीत के लिए 407 रन बनाने थे. मगर खेल ख़त्म होने तक भारत पाँच विकेट खोकर 334 रन ही बना सका. हालाँकि भारत के लिए मैच ड्रॉ करवाना एक बड़ी उपलब्धि रही क्योंकि टीम के कई खिलाड़ी चोट से जूझ रहे थे.

सिडनी टेस्ट के पाँचवें और अंतिम दिन चेतेश्वर पुजारा और ऋषभ पंत की साझेदारी ने दिलचस्प स्थिति में पहुँचा दिया था.

लेकिन उनके आउट होने के बाद आर अश्विन और हनुमा विहारी ने सावधानी से खेलना शुरू किया और अंत तक टिके रहे. दोनों के बीच 62 रनों की साझेदारी हुई.

चोट के शिकार विहारी ने 161 गेंदों में 23 और अश्विन ने 128 गेंदों में 39 रन बनाए.

समाप्त

देखें मैच का स्कोरकार्ड

उनसे पहले पुजारा और पंत ने पाँचवें विकेट के लिए 148 रन की मज़बूत साझेदारी कर मैच को दिलचस्प बना दिया. 

ऋषभ पंत मात्र तीन रन से शतक से चूक गए. पुजारा भी 77 रन बनाकर आउट हो गए.

पंत ने 118 गेंदों में 12 चौके और 3 छक्के जड़े. लेकिन 97 के स्कोर पर वे ऑफ़ स्पिनर नैथन लियोन की गेंद पर पैट कमिंस को कैच थमा बैठे.

पुजारा ने संभलकर खेलते हुए 205 गेंदों में 77 रन बनाए. उन्हें जो हेज़लवुड ने बोल्ड आउट किया. तब भारत का स्कोर 272 रन था.

मैच के अंतिम दिन भारत की शुरुआत अच्छी नहीं हुई और दिन के दूसरे ओवर में ही कप्तान अजिंक्य रहाणे आउट हो गए.

पाँचवें दिन के दूसरे ओवर की चौथी गेंद पर कप्तान अजिंक्य रहाणे नैथन लियोन की गेंद पर शॉर्ट लेग पर खड़े लाबुशेन को कैच थमा बैठे.

रहाणे केवल चार रन बना कर आउट हो गए. चौथे दिन के अपने स्कोर में रहाणे एक भी रन नहीं जोड़ सके. पुजारा के साथ रहाणे तीसरे विकेट के लिए महज 21 रन ही जोड़ सके.

हालाँकि भारत के लिए कुछ राहत की बात यह रही कि ऋषभ पंत कप्तान रहाणे के बाद बल्लेबाज़ी करने उतरे. रविंद्र जडेजा के साथ ही पंत भी चोटिल हैं और चौथे दिन उनके बल्लेबाज़ी करने की उम्मीद नहीं जताई जा रही थी. 

दूसरी पारी में रोहित शर्मा (98 गेंद में 52, पांच चौके, एक छक्का) और शुभमन गिल (31 रन) ने अच्छी शुरुआत की. दोनों ने पहले विकेट के लिए 71 रन जोड़े. 

इसी स्कोर पर शुभमन गिल के आउट होने के कुछ देर बाद ही रोहित शर्मा भी आउट हो गए और इसके साथ ही चौथे दिन का खेल ख़त्म होने तक भारत 98 रन तक दो विकेट गंवाकर मुश्किलों में घिर गया.

मैच के चौथे दिन जब ऑस्ट्रेलिया अपनी दूसरी पारी में बल्लेबाज़ी कर रहा था तब भारतीय गेंदबाज़...\n\ntl;डॉ:
भारत और ऑस्ट्रेलिया के बीच सिडनी में तीसरा टेस्ट मैच ड्रॉ हो गया है. इसके साथ ही चार टेस्ट मैचों की श्रृंखला अब 1-1 से बराबर हो गई है. अंतिम टेस्ट 15 जनवरी से ब्रिसबेन में  खेला जाएगा.